hu hu hu hu hu hu hu hu hu hu en hu hu hu hu hu hu it hu hu hu hu hu hu hu war hu hu hu en hu la en hu hu su hu hu hu hbs_lat et it en hu ceb hu en en hu hu hu hu hu hu hu es hu hu hu hu hu hu hu hu hu en en it en en hu hu hu hu hu hu hu hu hu hu hu hu hu hu ru hu pl hbs_lat ru en en en eu hy hu bar be es hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz sv ku bg br ca id de es eu fa fr he hbs_lat it it ja ko lv nl nl pnb pt ru hbs_lat sv fy vi pl zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. április 26.
Ugrás a navigációhoz Ugrás a kereséshez
A Wikifajok tartalmaz Rövidlábú görény témájú rendszertani információt.
A Wikimédia Commons tartalmaz Rövidlábú görény témájú médiaállományokat és Rövidlábú görény témájú kategóriát.
A rövidlábú görény vagy afrikai csíkosgörény (Poecilogale albinucha) az emlősök (Mammalia) osztályának ragadozók (Carnivora) rendjébe, ezen belül a menyétfélék (Mustelidae) családjába és a zorillaformák (Ictonychinae) alcsaládjába tartozó Poecilogale nem egyetlen faja.
A rövidlábú görény Afrika középső és déli részének nyílt területein, szavannákon és az alacsonyabb hegyvidékeken él, de előfordul erdőkben és mocsaras területeken is. A Kongói Demokratikus Köztársaságtól délre egészen a Dél-afrikai Köztársaság területéig előfordul.
Az állat hossza 26-35 centiméter, farokhossza 15-23 centiméter, marmagassága 10-13 centiméter, súlya 230-380 gramm között változik. A hímek észrevehetően nagyobbak, mint a nőstények. Szőrzete a háton hosszú és selymes, a hason rövidebb. A farok szőrzete hosszú és bozontos. Bundája fekete, de feje teteje és farka fehér. A nyakán két fehér színű sáv húzódik, melyek a hátra érve kettészakadnak, úgyhogy ott már négy fehér szalag tarkítja az állatot, egészen a farkáig. A karmok hosszúak és erőteljesek, segítségükkel ás magának vackot a laza talajba. Hallása és szaglása jól fejlett. Szeme kicsi, de lehetővé teszi az éjjel vadászó állat számára a tájékozódást. Két végbélmirigye bűzös váladékot termel, melyet az állat támadója szemébe fecskendez, és ezzel átmenetileg megvakítja.
Az állat éjjeli, magányos életmódot folytató vadász. Tápláléka kisemlősök (főként rágcsálók), madarak és tojásaik, nagyobb rovarok, valamint hüllők.
A hím 33, a nőstény 9 hónapos korban éri el az ivarérettséget. A párzási időszak januártól márciusig tart. A vemhesség 31-33 napig tart, ennek végén a nőstény 1-3 kölyköt hoz a világra. Az elválasztás nagyjából két hónap után következik be.
A rövidlábú görény legközelebbi rokonai az Ictonyx nem fajai, a sivatagi görény (Ictonyx libyca) és a csíkos görény (zorilla) (Ictonyx striatus) .
Ez a szócikk részben vagy egészben a Weißnackenwiesel című német Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A faj szerepel a Természetvédelmi Világszövetség Vörös Listáján. IUCN. (Hozzáférés: 2009. szeptember 21.)
Biológiaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Rövidlábú_görény&oldid=23814185”
A kelettrópusi-afrikai szavanna és sztyeppe emlősei
A déltrópusi-afrikai szavanna és sztyeppe emlősei
Taxonok from paraméter nélkül
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. április 26., 11:52
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.